CELEX: C2006/224/19
Language: da
Date: 2006-09-16 00:00:00
Title: Sag C-83/05: Domstolens dom (Sjette Afdeling) af 13. juli 2006 — Bernd Voigt (anmodning om præjudiciel afgørelse fra Amtsgericht Freiburg — Tyskland) (Virkeliggørelse af det indre marked — tilnærmelse af lovgivningerne — motorkøretøjer — fællesskabsgodkendelsesprocedure — direktiv 70/156/EØF — rækkevidde — klassificering efter de tekniske krav til de enkelte typer køretøjer — betydning af nationale retsforskrifter, som regulerer færdselsreglerne, for klassificeringen af køretøjer)

16.9.2006   
            
            
               DA
            
            
               Den Europæiske Unions Tidende
            
            
               C 224/11
            
         Domstolens dom (Sjette Afdeling) af 13. juli 2006 — Bernd Voigt (anmodning om præjudiciel afgørelse fra Amtsgericht Freiburg — Tyskland)
   (Sag C-83/05) (1)
   
   (Virkeliggørelse af det indre marked - tilnærmelse af lovgivningerne - motorkøretøjer - fællesskabsgodkendelsesprocedure - direktiv 70/156/EØF - rækkevidde - klassificering efter de tekniske krav til de enkelte typer køretøjer - betydning af nationale retsforskrifter, som regulerer færdselsreglerne, for klassificeringen af køretøjer)
   (2006/C 224/19)
   Processprog: tysk
   Den forelæggende ret
   Amtsgericht Freiburg
   Parter i hovedsagen
   
      Sagsøger: Bernd Voigt
   Sagens genstand
   Anmodning om præjudiciel afgørelse — Amtsgericht Freiburg — fortolkning af Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (EFT L 42, s. 1), som ændret ved Rådets direktiv 92/53/EØF af 18. juni 1992 (EFT L 225, s. 1.) — indregistrering i en medlemsstat af et køretøj i kategori M 1 (særligt køretøj), som er omfattet af en EF-godkendelse — adgang for de nationale myndigheder til at pålægge føreren af det nævnte køretøj straf for visse overtrædelser af færdselsloven, som vedrører erhvervskøretøjer — hastighedsbegrænsning, som kun finder anvendelse på erhvervskøretøjer
   Konklusion
   Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil, som ændret ved Rådets direktiv 92/53/EØF af 18. juni 1992, skal fortolkes således, at det ikke er til hinder for nationale bestemmelser, hvorefter et køretøj som det i hovedsagen omhandlede ikke er omfattet af nationale hastighedsforskrifter gældende for personkøretøjer, men derimod af de forskrifter, som gælder for lastvogne, selv om dette køretøj er blevet indregistreret som personkøretøj på grundlag af en fællesskabstypegodkendelse udstedt med hjemmel i direktivet.
   
      (1)  EUT C 82 af 2.4.2005.